Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Eurojust-yksikön talousarvion toteuttamisesta varainhoitovuonna 2008



Virallinen lehti nro L 252 , 25/09/2010 s. 203 - 205



Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Eurojust-yksikön talousarvion toteuttamisesta varainhoitovuonna 2008 EUROOPAN PARLAMENTTI, joka ottaa huomioon Eurojust-yksikön lopullisen tilinpäätöksen varainhoitovuodelta 2008, ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2008 sekä yksikön vastaukset [1], ottaa huomioon neuvoston 16 päivänä helmikuuta 2010 antaman suosituksen (5827/2010 – C7-0061/2010), ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan, ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28 päivänä helmikuuta 2002 tehdyn neuvoston päätöksen 2002/187/YOS [3] ja erityisesti sen 36 artiklan, ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0093/2010), A. ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset, B. ottaa huomioon, että parlamentti myönsi 23 päivänä huhtikuuta 2009 Eurojust-yksikön hallinnolliselle johtajalle vastuuvapauden Eurojust-yksikön talousarvion toteuttamisesta varainhoitovuonna 2007 [5] ja päätökseen liitetyssä päätöslauselmassa muun muassa - pani merkille tilintarkastustuomioistuimen havainnon, että vuonna 2007 määrärahoja oli sidottu 18000000 euroa ja niistä 5200000 euroa oli siirretty seuraavalle varainhoitovuodelle, - piti valitettavana, että tilintarkastustuomioistuin oli edeltävien kahden vuoden tapaan todennut yhä puutteita hankintamenettelyissä, - oli huolestunut tilintarkastustuomioistuimen havainnosta, että Eurojust-yksikkö ei ollut onnistunut ottamaan palvelukseen 60:tä henkilöä, jotka olisi tarvittu täyttämään vuoden 2007 henkilöstötaulukkoon otetut virat, vaan että vuoden 2007 lopussa oli täytetty vain 95 virkaa; 1. panee tyytyväisenä merkille, että tilintarkastustuomioistuin sai kohtuullisen varmuuden siitä, että Eurojust-yksikön tilinpäätös 31 päivänä joulukuuta 2008 päättyneeltä varainhoitovuodelta on kaikilta olennaisilta osiltaan luotettava ja että tilinpäätöksen perustana olevat toimet ovat kaiken kaikkiaan lailliset ja asianmukaiset; Toiminta 2. korostaa, että Eurojust-yksikön toimintaa on vaikea arvioida, koska indikaattoreita ei ole, käyttäjien tyytyväisyyden mittaamisessa on puutteita ja talousarvion ja työohjelman välillä ei ole koordinaatiota; 3. pitää myönteisenä 24 päivänä syyskuuta 2008 tehtyä Eurojustin ja Euroopan petostentorjuntaviraston välisiä yhteistyöjärjestelyjä koskevaa sopimusta [6]; 4. huomauttaa, että tulevina vuosina vastuuvapauden myöntämisen Eurojust-yksikön talousarvion toteuttamisesta olisi perustuttava enemmän siihen, miten yksikkö on suoriutunut tehtävistään vuoden aikana; Määrärahojen siirtäminen varainhoitovuodelta toiselle 5. panee merkille tilintarkastustuomioistuimen toteamuksen, jonka mukaan Eurojust-yksiköllä oli vuonna 2008 yhä määrärahojen siirtoon liittyvä ongelma, vaikka siirtoja vaikuttaa olleen vähemmän kuin edellisenä varainhoitovuonna (lopullisista talousarviomäärärahoista siirrettiin varainhoitovuonna 2007 yhteensä 25 prosenttia ja varainhoitovuonna 2008 yhteensä 13 prosenttia); toteaa kuitenkin huolestuneena, että edeltävältä varainhoitovuodelta siirrettyjen määrärahojen peruuntumisaste oli korkea (1000000 euroa eli 25 prosenttia siirretyistä määrärahoista), mikä on vastoin vuotuisuusperiaatetta; kehottaa näin ollen Eurojust-yksikköä ryhtymään toimiin, jotta tällainen tilanne voidaan välttää tulevaisuudessa, ja ilmoittamaan toimista vastuuvapauden myöntävälle viranomaiselle; 6. toteaa, että Eurojust-yksikön tileille kirjattiin vuonna 2008 korkotuloja 191390,56 euroa; päättelee vuositilinpäätöksestä ja korkojen määrästä, että Eurojust-yksiköllä on jatkuvasti käytettävissään suuret käteisvarat; toteaa, että 31. joulukuuta 2008 Eurojust-yksikön käteisvarat olivat 4612878,47 euroa; kehottaa komissiota tutkimaan, miten voitaisiin varmistaa asetuksen (EY, Euratom) N:o 2343/2002 15 artiklan 5 kohdan mukaisen tarveperusteisen kassanhallinnan täysimääräinen soveltaminen ja mitä muutoksia olisi tehtävä Eurojust-yksikön käteisvarojen pitämiseksi pysyvästi mahdollisimman vähäisinä; Hankintamenettelyissä ilmenneet puutteet 7. pitää valitettavana, että tilintarkastustuomioistuin on edeltävien kolmen vuoden tapaan todennut yhä puutteita hankintamenettelyissä; on huolestunut erityisesti tilintarkastustuomioistuimen toteamuksesta, jonka mukaan vuonna 2008 useimmissa tapauksissa julkisten hankintojen markkina-arvoa ei arvioitu ennen menettelyn käynnistämistä ja lisäksi sopimusten seurannassa ja hankintojen suunnittelussa oli toistuvia ja vakavia puutteita; korostaa, että syynä tilanteeseen ovat vakavat puutteet toimiin osallistuvien yksiköiden välisissä yhteistyövalmiuksissa, ja arvelee, että tulojen ja menojen hyväksyjä ei ole antanut riittävästi ohjeistusta eikä suorittanut riittävää valvontaa; 8. panee merkille Eurojust-yksikön vastauksen, jossa se sitoutuu laatimaan toimintasuunnitelman tilintarkastustuomioistuimen havaitsemien heikkouksien korjaamiseksi; kehottaa sen vuoksi Eurojust-yksikköä tiedottamaan vastuuvapauden myöntävälle viranomaiselle toimiensa tuloksista; Henkilöstö 9. on huolestunut siitä, että tilintarkastustuomioistuin on jälleen todennut puutteita henkilöstön palvelukseenottomenettelyjen suunnittelussa ja täytäntöönpanossa; panee merkille varsinkin avoimien toimien liian suuren osuuden (26 prosenttia), vaikka osuus onkin pienempi kuin vuonna 2007 (33 prosenttia); 10. yhtyy tilintarkastustuomioistuimen näkemykseen, että Eurojust-yksikkö ei ole noudattanut erittelyä koskevaa periaatetta, koska väliaikaisten ja sopimussuhteisten toimihenkilöiden palkkoihin tarkoitetuista määrärahoista otettiin 1800000 euroa tavoitteena lähinnä lisätä (238 prosentilla) vuokrahenkilöstöä koskevia määrärahoja; 11. panee merkille Eurojust-yksikön vastauksen, joka koskee tilintarkastustuomioistuimen esittämää palvelukseenottomenettelyihin liittyvää arvostelua; kehottaa Eurojust-yksikköä erityisesti tiedottamaan vastuuvapauden myöntävälle viranomaiselle vuonna 2009 käynnistetystä uudesta palvelukseenottomenettelystä, jolla on tarkoitus huolehtia paremmin avoimuudesta ja ulkopuolisten ja sisäisten hakijoiden tasavertaisesta kohtelusta; Sisäinen tarkastus 12. on huolestunut siitä, että yhtäkään sisäisen tarkastuksen yksikön antamista kaikkiaan 26 suosituksesta ei ole pantu kokonaan täytäntöön; toteaa, että neljä suositusta katsotaan "ratkaisevan tärkeiksi" ja 12 "erittäin tärkeiksi"; kehottaa sen vuoksi Eurojust-yksikköä panemaan viipymättä täytäntöön seuraavat henkilöstöhallintoa koskevat suositukset: lyhyen aikavälin suunnitelman laatiminen nykyisten avoimien toimien täyttämiseksi, henkilöstöyksikön rakenteen uudistaminen, väliaikaisten toimihenkilöiden määrän vähentäminen, palvelukseenottomenettelyn parantaminen, urakehitystä koskevien täytäntöönpanosääntöjen hyväksyminen, valintalautakunnan jäsenten riippumattomuuden turvaaminen ja hankintamenettelyjen asianmukaisen täytäntöönpanon varmistaminen; 13. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5 päivänä toukokuuta 2010 antamaansa päätöslauselmaan [7]. [1] EUVL C 304, 15.12.2009, s. 131. [2] EYVL L 248, 16.9.2002, s. 1. [3] EYVL L 63, 6.3.2002, s. 1. [4] EYVL L 357, 31.12.2002, s. 72. [5] EUVL L 255, 26.9.2009, s. 112. [6] EUVL C 314, 9.12.2008, s. 4. [7] Hyväksytyt tekstit, P7_TA(2010)0139 (katso tämän virallisen lehden sivu 241). --------------------------------------------------